Neuvoston asetus (EY) N:o 52/1999, annettu 18 päivänä joulukuuta 1998, Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1999



Virallinen lehti nro L 013 , 18/01/1999 s. 0071 - 0078



NEUVOSTON ASETUS (EY) N:o 52/1999, annettu 18 päivänä joulukuuta 1998, Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1999 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että Euroopan talousyhteisön sekä Tanskan hallituksen ja Färsaarten maakuntahallituksen välisen kalastussopimuksen (2) 2 artiklassa määrätyn menettelyn mukaisesti yhteisö ja Färsaarten maakuntahallitus ovat neuvotelleet keskinäisistä kalastusoikeuksistaan vuodeksi 1999, näissä neuvotteluissa valtuuskunnat sopivat suosittelevansa omille viranomaisilleen tiettyjen pyyntikiintiöiden vahvistamista toisen osapuolen aluksille vuodeksi 1999, yhteisö, Färsaaret, Islanti, Norja ja Venäjän federaatio neuvottelivat norjalaisen kevätkutuisen sillin (Atlantin Skandinavian sillin) hallinnosta ja jakamisesta vuodeksi 1998, nämä neuvottelut johtivat muun muassa molemminpuolista alueelle pääsyä koskeviin järjestelyihin, joiden mukaan Färsaaret saa kalastaa 11 000 tonnia osuudestaan linjan 62° pohjoista leveyttä pohjoispuolella sijaitsevilla yhteisön kalastusvesillä, olisi toteutettava tarvittavat toimenpiteet Färsaarten kanssa käytyjen neuvottelujen tulosten täytäntöönpanemiseksi ja estettävä siten keskinäisten kalastussuhteiden keskeytyminen 31 päivänä joulukuuta 1998, tässä asetuksessa tarkoitettua kalastustoimintaa valvotaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädetyin valvontatoimenpitein, ja kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä 20 päivänä toukokuuta 1987 annetun komission asetuksen (ETY) N:o 1381/87 (4) 3 artiklan 2 kohdassa säädetään, että kaikilla aluksilla, joilla on jäähdytettyjä merivesisäiliöitä, on säilytettävä toimivaltaisen viranomaisen hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna, yhteisen edun mukaisista pakottavista syistä tätä asetusta sovelletaan 1 päivästä tammikuuta 1999, ON ANTANUT TÄMÄN ASETUKSEN: 1 artikla 1. Färsaarille rekisteröidyillä aluksilla on lupa harjoittaa kalastustoimintaa 1 päivästä tammikuuta 31 päivään joulukuuta 1999 asti liitteessä I tarkoitettujen kalalajien osalta mainitussa liitteessä vahvistetuin maantieteellisin ja määrällisin rajoituksin sekä tämän asetuksen mukaisesti jäsenvaltioiden kalastusvyöhykkeillä, jotka ulottuvat 200 meripeninkulman päähän Pohjanmeren, Skagerrakin, Kattegatin, Itämeren ja linjan 43°00' pohjoista leveyttä pohjoispuolella Atlantin valtameren rannikosta. 2. Edellä 1 kohdan mukaisesti sallittu kalastustoiminta rajoittuu, Skagerrakia lukuun ottamatta, sen 200 meripeninkulman kalastusvyöhykkeen osiin, joka sijaitsee 12 meripeninkulman ulkopuolella niistä perusviivoista laskettuna, joita käytetään jäsenvaltioiden aluevesien mittaamisessa. 3. Sen estämättä, mitä 1 kohdassa säädetään, niiden lajien väistämättömät sivusaaliit, joille ei ole vahvistettu kiintiötä jollekin vyöhykkeelle, sallitaan kyseisellä vyöhykkeellä voimassa olevien säilyttämistoimenpiteiden rajoissa. 4. Jollakin vyöhykkeellä pyydetyt niiden lajien sivusaaliit, joille on vahvistettu kiintiö tälle vyöhykkeelle, merkitään pyydetyksi kyseisestä kiintiöstä. 2 artikla 1. Alusten, jotka kalastavat 1 artiklassa vahvistettujen kiintiöiden rajoissa, on noudatettava säilyttämis- ja valvontatoimenpiteitä sekä kaikkia muita kalastustoimintaa mainitussa artiklassa tarkoitetuilla vyöhykkeillä koskevia säännöksiä. 2. Alusten on pidettävä lokikirjaa, johon on merkittävä liitteessä II tarkoitetut tiedot. 3. Alusten on toimitettava komissiolle liitteessä III tarkoitetut tiedot mainitussa liitteessä vahvistettujen sääntöjen mukaisesti. 4. Aluksilla, joissa on jäähdytettyjä merivesisäiliöitä, on säilytettävä toimivaltaisen viranomaisen hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna. 5. Alusten rekisterikirjaimet ja -numerot on merkittävä selvästi aluksen keulan molemmille puolille. 3 artikla 1. Kalastus sallitaan ainoastaan, kun komissio on myöntänyt yhteisön puolesta lisenssin ja erityiskalastusluvan liitteissä II ja III määrättyjen edellytysten mukaisesti. 2. Lisenssit ja erityiskalastusluvat myönnetään 1 kohdan tarkoituksiin edellyttäen, että tiettynä päivänä voimassa olevien lisenssien ja erityiskalastuslupien määrä ei ole suurempi kuin: a) 14 makrillin kalastuksen osalta ICES-alueilla VIa (linjan 56°30' pohjoista leveyttä pohjoispuolella), VIIe, f ja h; piikkimakrillin osalta ICES-suuralueella IV ja alueilla VIa (linjan 56°30' pohjoista leveyttä pohjoispuolella), VIIe, f ja h sekä sillin/silakan osalta ICES-alueella VIa (linjan 56°30' pohjoista leveyttä pohjoispuolella); 4 sillin/silakan kalastuksen osalta ICES-alueella IIIa N (Skagerrak); b) 15 kalastettaessa harmaaturskaa ja kilohailia ICES-suuralueella IV ja -alueella VIa (pohjoiseen linjasta 56°30' pohjoista leveyttä) ja tuulenkalaa ICES-suuralueella IV, mukaan lukien mustakitaturskan sivusaaliit, joita ei voida välttää; c) 20 molvan ja keilan osalta alueella yhtäaikaisesti kalastavien alusten määrä ei saa kuitenkaan olla suurempi kuin 10; d) 16 kalastettaessa tylppäpyrstömolvaa; e) 20 mustakitaturskan kohdennetun kalastuksen osalta ICES-suuralueella VII (linjan 12°00' läntistä pituutta länsipuolella) sekä ICES-alueilla VIa (linjan 56°30' pohjoista leveyttä pohjoispuolella) ja VIb; f) 3 sillihain pitkäsiimakalastuksen osalta koko yhteisön kalastusalueella, lukuun ottamatta NAFO 3PS; g) 21 sillin kalastuksen osalta ICES-suuralueella II a (linjan 62° pohjoista leveyttä pohjoispuolella). Lisenssejä ja erityiskalastuslupia koskevia hakemuksia voi tehdä tämän enimmäismäärän rajoissa milloin tahansa ja ne käsitellään nopeasti. 3. Lisenssiä ja erityiskalastuslupaa koskevia hakemuksia komissiolle toimitettaessa mukana on oltava seuraavat tiedot: a) aluksen nimi b) rekisterinumero c) ulkoiset tunnuskirjaimet ja -numerot d) rekisterisatama e) omistajan tai rahtaajan nimi ja osoite f) bruttovetoisuus ja kokonaispituus g) koneteho h) kutsutunnus ja radiotaajuus i) aiottu pyyntitapa j) aiottu pyyntialue k) kalalajit, joita aiotaan pyytää l) ajanjakso, jolle lisenssiä ja erityiskalastuslupaa haetaan. 4. Kukin lisenssi ja erityiskalastuslupa koskee ainoastaan yhtä alusta. Jos kaksi alusta tai useampi alus osallistuu samaan kalastukseen, jokaisella aluksella on oltava lisenssi ja erityiskalastuslupa. 5. Lisenssit ja erityiskalastusluvat voidaan peruuttaa uusien lisenssien ja erityiskalastuslupien myöntämisen yhteydessä. Tällainen peruuttaminen tulee voimaan sitä päivää edeltävänä päivänä, jona komissio myöntää uudet lisenssit ja erityiskalastusluvat. Uudet lisenssit ja erityiskalastusluvat tulevat voimaan niiden myöntämispäivänä. 6. Lisenssit ja erityiskalastusluvat peruutetaan kokonaan tai osittain ennen niiden päättymispäivää, jos 1 artiklassa vahvistetut kiintiöt täyttyvät sitä ennen. 7. Lisenssit ja erityiskalastusluvat peruutetaan, jos tässä asetuksessa säädettyjä velvoitteita ei noudateta. 8. Alukselle, joka ei ole noudattanut tässä asetuksessa säädettyjä velvoitteita, ei anneta lisenssiä ja erityiskalastuslupaa enintään 12 kuukauteen. 9. Komissio toimittaa yhteisön puolesta Färsaarille niiden färsaarelaisten alusten nimet ja tiedot, joiden ei sallita kalastaa yhteisön kalastusalueella seuraavan kuukauden tai seuraavien kuukausien aikana yhteisön sääntöjen rikkomisen johdosta. 4 artikla Skagerrakissa harjoitettavan kalastuksen on täytettävä seuraavat edellytykset: 1. sillin/silakan kohdennettu kalastus muuhun tarkoitukseen kuin ihmisravinnoksi on kielletty, 2. troolien ja kurenuottien käyttö pelagisten lajien pyynnissä on kielletty lauantaista keskiyöstä sunnuntaihin keskiyöhön. 5 artikla Alukset, joilla on lupa kalastaa 31 päivänä joulukuuta, saavat jatkaa kalastusta seuraavan vuoden alusta, kunnes komissio on saanut käsiteltäväkseen ja hyväksynyt yhteisön puolesta luettelon kyseisenä vuonna kalastamaan oikeutetuista aluksista. 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1998. Neuvoston puolesta W. MOLTERER Puheenjohtaja (1) EYVL L 389, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). (2) EYVL L 226, 29.8.1980, s. 11. (3) EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 2205/97 (EYVL L 304, 7.11.1997, s. 1). (4) EYVL L 132, 21.5.1987, s. 9. LIITE I Färsaarten pyyntikiintiöt vuodeksi 1999 1. Yhteisön kalastusalueella kalastavien Färsaarten alusten kiintiöt >TAULUKON PAIKKA> 2. >TAULUKON PAIKKA> 3. Norjalainen kevätkutuinen silli (Atlantin-Skandinavian silli) >TAULUKON PAIKKA> LIITE II Kalastettaessa vyöhykkeillä, jotka ulottuvat 200 meripeninkulman päähän yhteisön jäsenvaltioiden rannikoista ja joita koskevat yhteisön kalastusta koskevat säännöt, kalastuspäiväkirjaan on merkittävä seuraavat tiedot välittömästi seuraavien tapahtumien jälkeen: 1. Jokaisen nostokerran jälkeen: 1.1 jokaisen saaliiksi saadun kalalajin määrä (elopaino kilogrammoina), 1.2 nostokerran päivämäärä ja kellonaika, 1.3 maantieteellinen sijainti saalista pyydettäessä, 1.4 käytetty pyyntitapa. 2. Jokaisen toiseen alukseen tai toisesta aluksesta tapahtuneen jälleenlaivauksen jälkeen: 2.1 merkintä "saatu ...:lta tai siirretty ...:lle", 2.2 jokaisen jälleenlaivatun kalalajin määrä (elopaino kilogrammoina), 2.3 sen aluksen nimi, ulkoiset tunnuskirjaimet ja -numerot, josta tai johon jälleenlaivaus tehtiin, 3. Jokaisen yhteisön satamassa tapahtuneen saaliin purkamisen jälkeen: 3.1 sataman nimi, 3.2 jokaisen puretun lajin määrä (elopaino kilogrammoina). 4. Jokaisen Euroopan yhteisöjen komissiolle lähetetyn tiedonannon jälkeen: 4.1 lähetyksen päivämäärä ja kellonaika, 4.2 viestityyppi: IN, OUT, ICES, WKL tai 2 WKL, 4.3 jos viesti lähetetään radioteitse: radioaseman nimi. LIITE III 1. Euroopan yhteisön komissiolle toimitetaan seuraavat tiedot seuraavina ajankohtina: 1.1 Aina kun alus saapuu sille kalastusvyöhykkeelle, joka ulottuu 200 meripeninkulman päähän yhteisön jäsenvaltioiden rannikosta ja jota koskevat yhteisön kalastusta koskevat säännöt: a) jäljempänä 1.5 kohdassa esitetyt tiedot; b) aluksella pidettyjen saaliiden määrät lajeittain (elopaino kilogrammoina); c) päivämäärä ja ICES-alue, jolla aluksen päällikkö aikoo aloittaa pyynnin; Jos kalastus edellyttää tiettynä päivänä useaa saapumista 1.1 kohdassa tarkoitetulle vyöhykkeelle, yksi, ensimmäisen kerran saavuttaessa annettava ilmoitus riittää. 1.2 Aina kun alus poistuu 1.1 kohdassa tarkoitetulta vyöhykkeeltä: a) jäljempänä 1.5 kohdassa esitetyt tiedot; b) aluksella pidettyjen saaliiden määrät lajeittain (elopaino kilogrammoina); c) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina); d) ICES-alue, jolla saaliit on pyydetty; e) toisille aluksille ja/tai toisilta aluksilta vyöhykkeelle saapumisen jälkeen jälleenlaivatut saaliiden määrät lajeittain (elopaino kilogrammoina) sekä sen aluksen tunnukset, jolle jälleenlaivaus tehtiin; f) yhteisön satamassa aluksen vyöhykkeelle saapumisen jälkeen puretut saaliiden määrät lajeittain (elopaino kilogrammoina). Jos kalastus edellyttää tiettynä päivänä useaa saapumista 1.1 kohdassa tarkoitetulle vyöhykkeelle, yksi, viimeisen kerran poistuttaessa annettava ilmoitus riittää. 1.3 Sillin, silakan ja makrillin osalta joka kolmas päivä alkaen kolmannesta päivästä sen jälkeen, kun alus saapuu ensimmäisen kerran 1.1 kohdassa tarkoitetulle vyöhykkeelle, ja muiden lajien kuin sillin, silakan ja makrillin osalta viikoittain alkaen seitsemännestä päivästä sen jälkeen, kun alus saapuu ensimmäisen kerran 1.1 kohdassa tarkoitetulle vyöhykkeelle: a) jäljempänä 1.5 kohdassa esitetyt tiedot; b) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina); c) ICES-alue, jolla saaliit on pyydetty. 1.4 Aina aluksen siirtyessä ICES-alueelta toiselle: a) jäljempänä 1.5 kohdassa esitetyt tiedot; b) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina); c) ICES-alue, jolla saaliit on pyydetty. 1.5 a) Aluksen nimi, kutsutunnus, ulkoiset tunnuskirjaimet ja -numerot sekä päällikön nimi; b) kyseistä pyyntimatkaa koskevan viestin järjestysnumero; c) viestityypin tunnus; d) päivämäärä, kellonaika ja aluksen maantieteellinen sijainti. 2.1 Edellä 1 kohdassa esitetyt tiedot on toimitettava Euroopan yhteisöjen komissiolle Brysseliin (teleksi: 24189 FISEU-B) jonkin 3 kohdassa mainitun radioaseman kautta ja 4 kohdassa esitetyssä muodossa. 2.2 Jos alus ei ylivoimaisen esteen takia voi lähettää tietoja, toinen alus voi lähettää sanoman sen puolesta. 3. >TAULUKON PAIKKA> 4. Tiedonantojen muoto Edellä 1 kohdassa määritettyihin tietoihin on sisällyttävä seuraavat osat ja ne on lähetettävä seuraavassa järjestyksessä: - aluksen nimi, - radiokutsutunnus, - ulkoiset tunnuskirjaimet ja -numerot, - kyseistä pyyntimatkaa koskevan viestin järjestysnumero, - viestityypin tunnus seuraavan koodin mukaisesti: - sanoma saavuttaessa johonkin 1.1 kohdassa tarkoitetuista vyöhykkeistä: "IN", - sanoma poistuttaessa joltakin 1.1 kohdassa tarkoitetuista vyöhykkeistä: "OUT", - sanoma siirryttäessä ICES-alueelta toiselle: "ICES", - viikoittainen sanoma: "WKL", - joka kolmas päivä lähetettävä sanoma: "2 WKL", - päivämäärä, kellonaika ja maantieteellinen sijainti, - ICES-alueet/suuralueet, joilla pyynti aiotaan aloittaa, - päivä, jona pyynti aiotaan aloittaa, - aluksella pidetyt saaliiden määrät lajeittain (elopaino kilogrammoina) 5 kohdassa mainittua koodia käyttäen, - edellisen ilmoituksen jälkeen pyydetyt saaliiden määrät lajeittain (elopaino kilogrammoina) 5 kohdassa mainittua koodia käyttäen, - ICES-alueet/suuralueet, joilla saaliit on pyydetty, - edellisen ilmoituksen jälkeen muille aluksille/muilta aluksilta jälleenlaivatut saaliiden määrät lajeittain (elopaino kilogrammoina), - sen aluksen nimi ja kutsutunnus, jolle/jolta jälleenlaivaus suoritettiin, - edellisen ilmoituksen jälkeen yhteisön satamassa puretut saaliiden määrät lajeittain (elopaino kilogrammoina), - aluksen päällikön nimi. 5. Aluksella olevien lajien 4 kohdassa tarkoitettuun ilmoittamiseen käytettävä koodi: PRA - pohjoinen syvän veden katkarapu (Pandalus borealis), HKE - kummeliturska (Merluccius merluccius), GHL - grönlanninpallas (Reinhardtius hippoglossoides), COD - turska (Gadus morhua), HAD - kolja (Melanogrammus aeglefinus), HAL - pallas (Hippoglossus hippoglossus), MAC - makrilli (Scomber scombrus), HOM - piikkimakrilli (Trachurus trachurus), RNG - lestikala (Coryphaenoides rupestris), POK - seiti (Pollachius virens), WHG - valkoturska (Merlangus merlangus), HER - silli (Clupea harengus), SAN - tuulenkala (Ammodytes spp.), SPR - kilohaili (Sprattus sprattus), PLE - punakampela (Pleuronectes platessa), NOP - harmaaturska (Trisopterus esmarkii), LIN - molva (Molva molva), PEZ - katkarapu (Panaeidae), ANE - anjovis (Engraulis encrasicholus), RED - puna-ahven (Sebastes spp.), PLA - liejukampela (Hippoglossoides platessoides), SQX - kalmari (Illex spp.), YEL - keltapyrstökampela (Limanda ferruginea), WHB - mustakitaturska (Micromesistius poutassou), TUN - tonnikala (Thunnidae), BLI - tylppäpyrstömolva (Molva dypterygia), USK - keila (Brosme brosme), DGS - punahai (Squalus acanthias), BSK - jättilaishai (Cetorinhus maximus), POR - sillihai (Lamma nasus), SQC - kalmari (Loligo spp.), POA - merilahna (Brama brama), PIL - sardiini (Sardina pilchardus), CSH - katkarapu (Crangon crangon), LEZ - lasikampela (Lepidorhombus spp.), MNZ - merikrotti (Lophius spp.), NEP - keisarihummeri (Nephrops norvegicus), POL - lyyraturska (Pollachius pollachius), ARG - hopeakuore (Argentina sphyraena), OTH - muu.